Petrus Gyllius
Petrus Gyllius Res apud Vicidata repertae: Nativitas: 1490; Albia Obitus: 1555; Roma Patria: Francia Petrus Gyllius vel Gillius, vulgo Pierre Gilles (Albiae natus die 30 Iunii vel 1 Iulii 1489; Romae mortuus die 5 Ianuarii 1555), cliens Georgii de Armaniaco cardinalis et legati, fuit eruditus rerum classicarum, recensor textuum tam Graecorum quam Latinorum, particeps legationis Francicae per Imperium Ottomanicum anno 1548 a Gabriele Aramontio conductae, et auctor operum Latinorum de archaeologia Constantinopolitana. Labores eius lexicographici in dictionario Graecolatino sub nomine Gulielmi Budaei anno 1575 edito comprehensi sunt. Opera eruditissima topographiae Constantinopolis et Bospori conscripsit, quorum alterum (De Bosporo Thracio libri III, 1561) textum libri antiqui de eadem re a Dionysio Byzantio confecto comprehendit.